Ņikita Meškovs

Ņikita Meškovs (; dzimis  Rīgā) ir  Latvijas starptautiskais lielmeistars šahā (2017). Latvijas čempions šahā (2018).

 Biogrāfija 
Šahu sācis spēlēt četru gadu vecumā. Sešu gadu vecumā kļuvis par Rīgas šaha skolas audzēkni. Pirmais treneris - Leonīds Borisovs. 

Sešas reizes uzvarējis Latvijas junioru šaha čempionātos dažādās vecuma grupās, pārstāvējis Latviju Eiropas un pasaules junioru šaha čempionātos. 2008. gadā Austrijas pilsētā Mūrekā uzvarējis Eiropas Savienības junioru šaha čempionātā U14 vecuma grupā. Kopš 2011. gada regulāri piedalījies Latvijas šaha čempionātos. Labākie sasniegumi - 1. vieta 2018. gadā, 2. vieta 2016. gadā un 3. vieta 2015. gadā. 2018. gada jūnijā Palangā uzvarējis otrajā Baltijas zonālajā turnīrā, kurā piedalījās labākie Latvijas, Lietuvas un Igaunijas šahisti.Šahists Meškovs uzvar otrajā Baltijas zonālajā turnīrā

2021. gada jūlijā Sočos piedalījies Pasaules šaha kausa izcīņā pēc izslēgšanas sistēmas, kurā zaudējis 1. kārtā. 2021. gada novembrī Rīgā ierindojies 103. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss 2022. gada Eiropas individuālajā čempionātā šahā ierindojies 124. vietā. 2023. gada janvārī Stokholmā izcīnījis 3. vietu starptautiskā šaha festivāla Rilton Cup galvenajā turnīrā.

Pārstāvējis Latvijas komandu lielākajos komandu šaha turnīros:
 Pasaules šaha olimpiādē piedalījies 3 reizes (2016,42nd Olympiad Baku 2016 Open 2018, 202445th Chess Olympiad Budapest 2024 Open);
 Universiādes šaha turnīrā piedalījies 2013. gadā.27 World Summer Universiade

Par panākumiem turnīros FIDE 2014. gadā viņam piešķīrusi starptautiskā meistara (IM), bet 2017. gadā - starptautiskā lielmeistara (GM) nosaukumu.Grand Master (GM): Meskovs, Nikita

 Vietas Latvijas šaha čempionātā 
 2011. gads — 14. vieta.
 2012. gads — 9. vieta.
 2013. gads — 4. vieta.
 2014. gads — 6. vieta.
 2015. gads — 3. vieta.
 2016. gads — 2. vieta.
 2017. gads — 12. vieta.
 2018. gads — 1. vieta.
 2025. gads — 3. vieta.Latvijas 2025.gada vīriešu čempionāta fināls šahā

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Ārējās saites 

 Atsauces 

Kategorija:1994. gadā dzimušie
Kategorija:Rīgā dzimušie
Kategorija:Latvijas šahisti
Kategorija:Latvijas krievi